《承大司成先生惠豫章文集抄录已完偶成鄙句》
明代·吴与弼

闽学渊源夙所钦，遗编伏读更沉吟。馀生苟得分毫益，总是先生嘉惠心。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。